Rage Against the Machine

Rage Against the Machine (često skraćeno kao RATM ili Rage) bila je američka rok-grupa iz Los Angelesa, Kalifornija. Osnovanu 1991, grupu su činili pjevač Zack de la Rocha, basist i prateći pjevač Tim Commerford, gitarista Tom Morello i bubnjar Brad Wilk. Poznata je po spajanju heavy metal i rap-muzike sa utjecajima pank-roka i fanka, kao i po svojim revolucionarnim socijalističkim stavovima. Do 2010. su prodali preko 16 miliona ploča širom svijeta. Godine 2023. bili su primljeni u Rock and Roll Hall of Fame.

Rage Against the Machine izdali su svoj istoimeni debitantski album 1992. uz pohvale kritičara i postigli komercijalni uspjeh nakon nastupa na festivalu Lollapalooza 1993. Godine 2003. album je bio na 368. mjestu Rolling Stoneove liste 500 najboljih albuma svih vremena. Sljedeća dva albuma grupe, Evil Empire (1996) i The Battle of Los Angeles (1999), također su bili uspješni; oba su albuma bila na vrhu Billboard 200 ljestvice. Tokom prvih devet godina, Rage Against the Machine postali su popularna i utjecajna grupa i imali su veliki utjecaj na nu metal žanr koji je postao istaknut tokom kasnih 1990-ih i ranih 2000-ih. Također su bili rangirani na 33. mjestu VH1-ove liste 100 najvećih izvođača hard roka.

Godine 2000. Rage Against the Machine izdaje album obrada Renegades i raspada se nakon rastućih kreativnih razlika koje dovode do De la Rochinog odlaska. Nakon nekoliko godina bavljenja drugim projektima, Rage Against the Machine ponovno su se okupili kako bi nastupili na Coachelli 2007. Tokom sljedeće četiri godine bend je svirao uživo na mjestima i festivalima širom svijeta prije nego što su 2011. otišli na stanku. Osam godina kasnije, Rage Against the Machine je najavio svjetsku turneju koja je trebala započeti 2020, ali je započela tek 2022. zbog pandemije COVID-a 19.

Diskografija
Studijski albumi

 Rage Against the Machine (1992)
 Evil Empire (1996)
 The Battle of Los Angeles (1999)
 Renegades (2000)

Politički aktivizam
Integrirajući snažnu političku revolucionatnu poruku kroz tekstove pjesama, i djelujući i organizujući proteste protiv unutrašnje i vanjske politike vlade SAD, RATM je postao najpoznatiji band sa političkim uticajem. Politička aktivnost se svodila na organizovanja i učestvovanja na protestima i anti-vladinim konvencijama radi promovisanja socijalnog aktivizma.
Band je pod snažnim uticajem savremenog američkog filozofa Noama Chomskog.

 EZLN 
mini|lijevo| "Crna zastava i crvena zvijezda" je zastava Zapatista Army of National Liberation", Meksičkoj organizaciji koju podržava bend
Bend verbalno podržava takozvanu "Zapatista Army of National Liberation", meksičku revolucionarnu organizaciju za koju Morello kaže da je "...gerilska vojska koja predstavlja siromašne potlačene radnike Meksika, koji više od 100 godina trpe socijalne represije.."

RATM je svirao besplatan koncert na Demokratskoj nacionalnoj konvenciji 2000 u protestu protiv Američkog dvopartijskog sistema, gdje je izrazio jaku političku misao.
ELZN zastava je na svakom koncertu benda zajedno sa slikom Kubanskog revolucionara Che Guevare

750px|mini|RATM uživo tokom republikanske nacionalne konvencije 2008

 Nagrade 
RATM je nominovan 7 puta od "Grammy awards" fondacije od čega je dobio dvije nagrade i to za izvedbe: "Tire me'" (najbolja metal izvedba) i "Guerilla Radio" (najbolja Hard-rock izvedba).
Nominovan je i od "MTV video music awards" 3 puta.

 Vanjski linkovi 
 Oficijelni website

Kategorija:Američke muzičke grupe